钦定古今图书集成/明伦汇编/闺媛典/第055卷 > 高小梅
## 钦定古今图书集成/明伦汇编/闺媛典/第055卷 > 高小梅

按《彰德府志》：“高小梅，高冈女。正德辛未，蓟盗刘七寇
晋，下太行，突至武安。小梅年十六，有姿色，盗执之，拥
以上马，小梅瞑目大骂。贼以刃胁之，小梅益怒，骂曰：
‘杀则任尔，无望污我也。时有张、郗二生在旁，贼顾曰：
‘杀此女为令’’。”遂死。事闻，奉敕旌表，建坊立祠，春秋有
司致祭。